


Z A P I S N I K
16. sjednice Vijeća Gradske četvrti Donja Dubrava,
održane 30. kolovoza 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Albina Benčec, Mladen Cetinja, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić, Zdravko Žvorc, Klaudija Ešegović i Hrvoje Hanžek.
Nenazočan član Vijeća: Josipa Ćorluka – ispričala izostanak, Antun Bačić – ispričao izostanak
Nazočni članovi VMO:  Mladen Šafranić – predsjednik VMO Donja Dubrava, Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Branka Budimir – predsjednica VMO Čulinec, Anto Ešegović – predsjednik VMO Stari Retkovec, Tin Trstenjak – predsjednik VMO „Ivan Mažuranić“, Davor Dokolenić, predsjednik VMO Resnički gaj  i Viktor Kramarić – član VMO Novi Retkovec.

Ostali nazočni: 
Goran Jelavić, voditelj IV. područnog odsjeka komunalnog redarstva i
Antun Filković, voditelj Odjela prometnog redarstva.

Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava i
 Marijana Lepur – viši stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno 13 od ukupno 15 članova Vijeća te ono može pravovaljano odlučivati. Otvara 16. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 15. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.
Predlaže dopunu dnevnog reda točkama 4. – 8. za koje su članovi Vijeća prije početka sjednice dobili materijale te ih pita imaju li još kakvih prijedloga za dopunu dnevnog reda. Kako drugih prijedloga nije bilo, nakon provedenog glasovanja utvrđuje da su prijedlozi dopune dnevnog reda prihvaćeni te je jednoglasno usvojen


D N E V N I   R E D:

1. Aktualna komunalna problematika – aktivno djelovanje komunalnog i prometnog redarstva na području Gradske četvrti Donja Dubrava
2. Prijedlog zaključka o osiguranju neraspoređenih interventnih sredstava u Planu komunalnih aktivnosti Gradske četvrti Donja Dubrava u 2018.
3. Prijedlog zaključka o rješavanju prometnog koridora u Vrpoljskoj ulici
4. Prijedlog zaključka o davanju mišljenja o raspolaganju nekretnine k.č. br. 7153 k.o. Dubrava
5. Prijedlog zaključka o davanju mišljenja o zahtjevu Stjepana Vugleka za otkup neizgrađenog građevinskog zemljišta k.č.br.96/1 k.o. Resnik
6. Prijedlog zaključka o prijedlogu za uređenje parka iza stambenog objekta Dubrava 240-254
7. Prijedlog zaključka o postavljanju nadstrešnica na autobusnim i tramvajskim stajalištima na području Gradske četvrti Donja Dubrava
8. Prijedlozi zaključaka o davanju mišljenja po članku 86. Statuta Grada Zagreba na:
1. Prijedlog odluke o izmjenama Odluke o uređenju prometa
1. Prijedlog odluke o izmjenama Odluke o organizaciji i načinu
 naplate parkiranja
1. Prijedlog zaključka o sklapanju Okvirnog sporazuma o suradnji na pripremi na pripremi projekta „Izgradnja nacionalne dječje bolnice“
1. Prijedlog odluke o otpisu dugova fizičkim osobama
1. Prijedlog zaključka o davanju suglasnosti trgovačkom društvu Zagrebački holding d.o.o. na dugoročno zaduživanje kod KentBank d.d., Sperbank d.d. i Imex banka d.d.
9. Pitanja, prijedlozi i obavijesti


Ad 1 - Aktualna komunalna problematika – aktivno djelovanje komunalnog i prometnog redarstva na području Gradske četvrti Donja Dubrava
Predsjednik otvara raspravu.

Predsjednik pozdravlja g. Antuna Filkovića, voditelja Odjela prometnog redarstva i g. Gorana Jelavića, voditelj IV. područnog odsjeka komunalnog redarstva  te daje uvodno izlaganje.
Predsjednik ističe da je Vijeće zadovoljno sa radom komunalnog  redarstava ali naravno uvijek se može više i bolje. Navodi da je jedan od prioritetnih problema  na našem području problem orezivanja zelenog raslinja odnosno živica koji predstavlja veliki sigurnosni problem za pješake, a i ostale sudionike u prometu. Što se tiče problema divljih odlagališta glomaznog otpada manje je značajan problem na području Donje Dubrave. Obzirom na prometno redarstvo dodaje problem su ulice u kojima se stanovnici (u ionako uskim ulicama) parkiraju s lijeve i desne strane. Potrebno je regulirati parkiranje automobila obzirom na širinu ulica gdje nije moguć pristup vozilima komunalnih i drugih službi, također i ulica kojima se djeca često kreću (ispred škole, vrtića, igrališta i sl.) a u kojima nemaju uvjete za isto. Ističe da je najveći problem Vinodolska ulica koja je iz dvosmjerne pretvorena u jednosmjerno, a sada služi za ponajviše za parking pa djeci koja idu u školu predstavlja veliki sigurnosni problem. Dodaje  kako je Vijeće za Vinodolska ulicu kamera tražena još prije šest godina, a do danas je nisu dobili.
Nakon uvodnog dijela predsjednik daje riječ Antunu Filkoviću, voditelju Odjela prometnog redarstva.
A. Filković obavještava prisutne da prometno redarstvo obavlja poslove nadzora za promet u mirovanju, nepropisno zaustavljenih ili parkiranih vozila, poslove vezane za premještanje nepropisno zaustavljenih ili parkiranih vozila, te poduzimanje mjera isključivo sukladno Zakonu o sigurnosti prometa na cestama i Prekršajnim zakonom.  Ističe da sa sigurnošću može reći da iduće godine prve kamere idu za Dubravu, a Vinodolska ulica je prva na redu. Dodaje da je važna koordinacija između mjesnih odbora, gradske četvrti i prometnog redarstva te je potrebno donositi zaključke prema prometnom redarstvu sukladno potrebama građana. 
Nakon izvješća g. Filkovića predsjednik daje riječ g. Goranu Jelaviću, voditelju IV. područnog odsjeka komunalnog redarstva.
G. Jelavić kaže da IV odsjek komunalnog redarstva ima dobru suradnju sa Vijećem kao i  mjesnim odborima na području Donje Dubrave. Naglašava da komunalno redarstvo postupa po velikom broju propisa, na državnoj i gradskoj razini, odnosno obavljaju  se poslovi provedbe nadzora nad propisima kojima se uređuje komunalni red. Ističe kako su često uključeni u rješavanje problema koji nisu strogo komunalne prirode jer je opće mišljenje da komunalno redarstvo sve rješava. Naglašava da je bitno odrediti prioritete mjesnih odbora i gradske četvrti upućene prema komunalnom redarstvu jer najvažnije je da se posao odradi kvalitetno ali po prioritetima. Kao primjer dobre suradnje navodi Zaključak o orezivanju raslinja na području Grada Zagreba upućen na komunalno redarstvo. Ističe da je od početka godine izdano oko 200 e-naloga  samo za području Donje Dubrave.
Predsjednik otvara raspravu.
M.Cetinja ističe kako je jedan od prioritetnih problema ulice u kojima je potrebno regulirati parkiranje automobila obzirom na širinu istih gdje nije moguć pristup vozilima komunalnih i drugih službi kao i problem parkiranja neregistriranih parkiranih automobila na javnim površinama kroz duže vremensko razdoblje. Zatim navodi problem zapuštenih zemljišta  s kojeg se raslinje proteže na cestu i onemogućava normalno prometovanje u situaciji kad se ne zna vlasnik istih te traži da komunalni redari poduzmu potrebne radnje.
Z. Žvorc pita da li postoji način obuzdavanja vozača zbog nepropisne vožnje  na Ulici kneza Branimira, odnosno da li postoji mogućnost postavljanja mjerača brzine na istoj.
A. Filković odgovara da treba donijeti Zaključak Vijeća i poslati prema Policijskoj upravi budući su nadležni za postavljanje radara. 
D. Šereg ističe da je školsko dvorište u sklopu OŠ Ivana Mažuranića postao okupljalište pasa a neodgovorni vlasnici ostavljaju vrećice s izmetom na školskoj ogradi.  Kaže da se isti problem pojavljuje u svim školama na području Donje Dubrave. Pita kome se obratiti za ovaj problem. Zatim navodi problem održavanja čistoće oko zelenih otoka. Pita tko je odgovoran za održavanje čistoće oko zelenih otoka.  
G. Jelavić odgovara da je ravnatelj škole odgovoran ako je igralište ograđen i u sklopu škole.   Mora provjeriti pa se komunalno redarstvo može očitovati. Što se tiče održavanje zelenih otoka kaže da je Čistoća odgovorna. 
N. Šandrk  pita kome se konkretno obratiti i koje su ovlasti ravnatelja škole konkretno za ovaj problem.
G. Jelavić odgovara da komunalno redarstvo nije odgovorno te da nema ovlasti utvrđivanja identiteta. Mora provjeriti ali misli  da je odgovornost na ravnatelju škole u suradnji sa policijom. 
Predsjednik ističe da dječji vrtići na području Donje Dubrave nema problem okupljanja pasa  na igralištima, obzirom su dvorišna ograda i vrata od istih zatvorena danju i noću. 
N. Šandrk pita od kada do kada mogu raditi pojedini obrti te pod kojim uvjetima (pekari, bravari itd.) Tko je nadležan za i kome se obratiti.
A. Filković odgovara da je nadležna carinska mobilna ekipa koja dolazi po prijavi građana. 
N. Šandrk pita da li dvorišta obiteljskih kuća moraju biti ograđena.
G. Jelavić odgovara da ne moraju.
N. Horvatić  navodi na području MO Donja Dubrava i „Ivan Mažuranić“ ima mnogo ulica u kojima se automobili parkiraju s lijeve i desne strane, pa je potrebno postaviti prometni znak „zabrana zaustavljanja i parkiranja“
A. Filković odgovara da treba donijeti zaključak o istom na mjesnim odborima te ga uputiti prema Gradskom uredu za prostorno uređenje, izgradnju Grada, graditeljstvo komunalne poslove i promet na nadležno rješavanje.
Predsjednik kaže da će sukladno navedenom  mjesni odbori predložiti ulice/lokacije  u kojima je potrebno regulirati nepropisno parkiranje, proslijediti  prema nadležnom gradskom uredu kako bi imali točne lokacije za što ažurniji komunalni i prometni nadzor u istima. 

Po završetku rasprave Vijeće jednoglasno donosi






Z A K L J U Č A K 
o prijedlogu za postavljanje kamere za nadzor na 
raskrižju ulice Dubrava i Vinodolske ulice


1. Vijeće traži da se na raskrižju ulice Dubrava i Vinodolske ulice postave kamere za nadzor. Naime već dulji niz godina postoji problem nepropisnog parkiranja na istočnom dijeli kolnika Vinodolske ulice obilježenog za kretanje pješaka, a koji uporno zauzimaju vozila i na taj način prisiljavaju pješake da se kreću kolnikom čime je sigurnost inače vrlo gustog pješačkog prometa ozbiljno ugrožena.
2. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 2 - Prijedlog zaključka o osiguranju neraspoređenih interventnih sredstava u Planu komunalnih aktivnosti Gradske četvrti Donja Dubrava u 2018.

Predsjednik otvara raspravu o Prijedlogu.
Z. Žvorc ističe kako se slaže sa Prijedlogom zaključka.
Po završetku rasprave Vijeće jednoglasno donosi


Z A K L J U Č A K 
o osiguranju neraspoređenih interventnih sredstava u 
Planu komunalnih aktivnosti Gradske četvrti Donja Dubrava u 2018.

1.  Vijeće se očitovalo na svojoj 14. sjednici, 19. lipnja 2018. Zaključkom KLASA: 026-02/18-001/344, URBROJ: 251-06-11-4-18-9 vezano za zahtjev da se osiguraju neraspoređena interventna sredstva u Planu komunalnih aktivnosti u 2018. u iznosu od 1.000.000,00 kn. Kako nismo dobili dodatne podatke o utrošku osiguranih sredstava u godišnjim planovima, molimo prikaz utrošenih sredstava iz Plana komunalnih aktivnosti vezano za neraspoređena interventna sredstva kako bi mogli pratiti dinamiku i realizaciju troškova. Još jednom naglašavamo da će Vijeće osigurati potrebna sredstva, ukoliko dođe do povećanja izvanrednih, odnosno nepredviđenih i unaprijed nepredvidljivih potreba održavanja i čišćenja javnih površina.
2.   U 2017. godini na osnovu dopisa Gradskog ureda za mjesnu samoupravu KLASA: 400-02/17-001/13, URBROJ: 251-06-01-17-14 od 6. studenoga 2017. i dopisom KLASA: 400-02/17-001/13, URBROJ: 251-06-01-17-16 od 29. prosinca 2017., Vijeće je znatno povećalo sredstva na stavci „Održavanje komunalne infrastrukture“. U 2018. godini Vijeće je u Financijskom planu Gradske četvrti Donja Dubrava za 2018. godinu pod stavkom „Održavanje komunalne infrastrukture“ osiguralo sredstva u iznosu od 8.189.000,00 kn odnosno povećana su u odnosu na 2017. za 1.600.000,00 kn.
3.   Ovaj se zaključak dostavlja Gradskom uredu za mjesnu samoupravu.

Ad 3 - Prijedlog zaključka o rješavanju prometnog koridora u Vrpoljskoj ulici
Predsjednik otvara raspravu o Prijedlogu zaključka. Obavještava da je na prošloj sjednici pojasnio problem povećanog prometnog opterećenja koji se pojavio izgradnjom stambeno-poslovnog objekta južno od Vrpoljske ulice.
Bez rasprave Vijeće jednoglasno donosi 

Z A K L J U Č A K 
o rješavanju prometnog koridora u Vrpoljskoj ulici

1. Vijeće predlaže nadležnom Gradskom uredu da pokrene proceduru za izradu projektnog zadatka vezano uz prometni koridor predviđen Generalnim urbanističkim planom Grada Zagreba južno od Vrpoljske ulice završno na Osječku ulicu.
2. Zbog novosagrađenog stambeno-poslovnog objekta i novog objekta čija je izgradnja u planu na istoj lokaciji, Športskog centra, Dobrovoljnog vatrogasnog društva Dubrava i objekta mjesne samouprave te zbog toga povećanog prometnog opterećenja i nedovoljne širine Vrpoljske ulice (prema izmjerama geodeta prikazana širina je od 9 do 9,5 m, a stvarna širina je od 7 do 7,5 m), predlažemo da se nakon izgradnje nove prometnice planirane GUP-om, u Vrpoljskoj ulici uspostavi jednosmjerni promet iz smjera Osječke s nastavkom na novonastalu prometnicu s jednosmjernim izlazom prema Osječkoj ulici.
3. Izvadak iz Geoportal-a je sastavni dio ovog Zaključka.
4. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad 4 – Prijedlog zaključka o davanju mišljenja o raspolaganju nekretnine k.č. br. 7153 k.o. Dubrava

Predsjednik otvara raspravu o Prijedlogu zaključka. Pojašnjava da se čestica k.č.br. 7153 k.o. Dubrava odnosi na zemljište neposredno uz objekt mjesne samouprave u Vrpoljskoj 10, koje se do sada koristilo kao privatno zemljište. 
Bez rasprave Vijeće jednoglasno donosi 


Z A K L J U Č A K 
o davanju mišljenja o raspolaganju nekretnine 
 k.č. 7153 k.o. Dubrava

1. Vijeće podržava zaključak Mjesnog odbora „ Ivan Mažuranić“, KLASA, 026-02/18-02/1745; URBROJ: 251-06-02/4-18-3, od 27. kolovoza 2018., te predlaže da se čestica k.č. 7153 k.o. Dubrava, u Vrpoljskoj ulici, zadrži u vlasništvu Grada Zagreba jer zbog svoje pozicije predstavlja javni interes. 
2. Zbog nedostatka prostora na području Mjesnog odbora Donja Dubrava, prostor mjesne samouprave u Vrpoljskoj ulici za rad koriste dva mjesna odbora „ Ivan Mažuranić“ i Donja Dubrava a dio zgrade koristi i DVD Dubrava.  Zbog prekapacitiranosti objekta kojeg koriste političke stranke i razne udruge, objekt raspolaže s nedovoljnim brojem parkirnih mjesta,  stoga Vijeće predlaže na se na navedenoj čestici izgradi parkiralište. 
3. Molimo nadležni Gradski ured da u što kraćem roku izvrši povrat nekretnine kako bi Vijeće moglo osigurati financijska sredstva u svom Planu te kako bi započelo izgradnju parkirališta na navedenoj čestici.
4. Ovaj se zaključak dostavlja Gradskom uredu za imovinsko-pravne poslove i imovinu Grada i Gradskom uredu za mjesnu samoupravu.

Ad 5 – Prijedlog zaključka o davanju mišljenja o zahtjevu Stjepana Vugleka za otkup neizgrađenog građevinskog zemljišta k.č.br.96/1 k.o. Resnik

Predsjednik otvara raspravu o Prijedlogu zaključka. Pojašnjava da postoji potreba za otkupom dijela predmetnog zemljišta potrebnom za izgradnju objekata mjesne samouprave Stari Retkovec.
Bez rasprave Vijeće jednoglasno donosi 

   Z A K L J U Č A K
o davanju mišljenja o zahtjevu Stjepana Vugleka za otkup
 neizgrađenog građevinskog zemljišta k.č.br. 96/1 k.o. Resnik


1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Stjepana Vugleka za  otkup neizgrađenog građevinskog zemljišta u VII. Retkovcu k.č.br. 96/1 k.o. Resnik.
1. Vijeće smatra da postoji potreba za otkupom dijela predmetnog zemljišta potrebnom za prostor društvene namjene odnosno  zbog svoje pozicije predstavlja interes Vijeća za izgradnjom potrebnog objekta mjesne samouprave za rad Mjesnog odbora Stari Retkovec sa pripadajućim dječjim igralištem. Od Gradskog ureda za mjesnu samoupravu traži se stručna procjena u smislu potrebne kvadrature za  izgradnju navedenog objekta te osiguranje potrebnih financijskih sredstava za gradnju istog.
1. Ovaj Zaključak dostavlja se Gradskom uredu za imovinsko-pravne poslove i imovinu Grada i Gradskom uredu za mjesnu samoupravu.


Ad 6 – Prijedlog zaključka o prijedlogu za uređenje parka iza stambenog objekta  
Dubrava 240-254
Predsjednik otvara raspravu o Prijedlogu zaključka. 
Bez rasprave Vijeće jednoglasno donosi 

Z A K L J U Č A K 
o prijedlogu za uređenje parka iza stambenog objekta Dubrava 240-254


1. Vijeće podržava Zaključak Mjesnog odbora Novi Retkovec KLASA: 026-02-18-02-1666 URBROJ: 251-06-11-404-18-3, od 24. kolovoza 2018., kojim se traži uređenje parka iza stambenog objekta Dubrava 240-254, te predlaže Gradskom uredu za prostorno uređenje, izgradnju Grada, graditeljstvo, komunalne poslove i promet da u svoje programe i planove uvrste sanaciju navedenog parka kao i izgradnju street workout vježbališta sukladno Zaključku mjesnog odbora.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 7 – Prijedlog zaključka o postavljanju nadstrešnica na autobusnim i tramvajskim stajalištima na području Gradske četvrti Donja Dubrava.

Predsjednik otvara raspravu o Prijedlogu zaključka. Pojašnjava da je prijedlog odgovor na dopis Gradskog ureda za prostorno uređenje, izgradnju Grada, graditeljstvo, komunalne poslove i promet kojim se predlaže da se pokrene postupak izrade projektnog zadatka za proširenje perona za postavu nadstrešnica.
Bez rasprave Vijeće jednoglasno donosi 

Z A K L J U Č A K 
o postavljanju nadstrešnica na autobusnim i tramvajskim stajalištima na području Gradske četvrti Donja Dubrava

1. Vijeće na osnovi vašeg dopisa zaprimljenog 6. kolovoza 2018., KLASA: 053-01/15-1/2; URBROJ:251-13-51-3/004-18-303 predlaže da se pokrene postupak za izradu projektnog zadatka za izradu–proširenje perona za postavu nadstrešnica kako bi Vijeće Gradske četvrti u svoj Plan komunalnih aktivnosti moglo osigurati financijska sredstva za izgradnju istih. 
2. Lokacije na kojima je potrebno izgraditi-prošireni peron za postavu nadstrešnice su:
Slavonska avenija, spoj sa I. Resnikom , smjer prema gradu 
Slavonka avenija, spoj sa Čulinečkom cestom, smjer prema gradu
Čulinečka cesta, spoj sa I. Resnikom, smjer prema sjeveru

3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet.

Ad 8 – Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog Odluke o izmjenama Odluke o uređenju prometa
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izmjenama Odluke o uređenju prometa

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o uređenju prometa te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

b)   Prijedlog odluke o izmjenama Odluke o organizaciji i načinu naplate parkiranja
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu odluke o izmjenama
 Odluke o organizaciji i načinu naplate parkiranja

1. Vijeće Gradske četvrti Donja Dubrava razmotrilo je Prijedlog  odluke o izmjenama Odluke o organizaciji i načinu naplate parkiranja., te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

c) Prijedlog zaključka o sklapanju Okvirnog sporazuma o suradnji na pripremi  projekta „Izgradnja nacionalne dječje bolnice“
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o  sklapanju Okvirnog  sporazuma o suradnji na pripremi projekta „Izgradnja nacionalne dječje bolnice“


1. Vijeće Gradske četvrti Donja Dubrava razmotrilo je Prijedlog  zaključka o sklapanju Okvirnog sporazuma o suradnji na pripremi projekta „Izgradnja nacionalne dječje bolnice“,  te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

 d) Prijedlog odluke o otpisu dugova fizičkim osobama
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlog odluke o otpisu dugova fizičkim osobama

1. Vijeće Gradske četvrti Donja Dubrava razmotrilo je Prijedlog  odluke o otpisu dugova fizičkim osobama,  te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

e) Prijedlog zaključka o davanju suglasnosti trgovačkom društvu Zagrebački holding d.o.o. na dugoročno zaduživanje kod KentBank d.d., Sperbank d.d. i Imex banka d.d.
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o davanju mišljenja o Prijedlogu zaključka o davanju suglasnosti trgovačkom društvu Zagrebački holding d.o.o. na dugoročno zaduživanje kod KentBank d.d., Sberbank d.d. i Imex banka d.d. 

1. Vijeće Gradske četvrti Donja Dubrava razmotrilo je Prijedlog  zaključka o davanju suglasnosti trgovačkom društvu Zagrebački holding d.o.o. na dugoročno zaduživanje kod KentBank d.d., Sberbank d.d. i Imex banka d.d. te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

Ad 9- Pitanja, prijedlozi i obavijesti
N. Šandrk pita tko je odgovoran i kome se obratiti za sankcioniranje neodgovornih vlasnika koji svoje pse dovode na igrališta u sklopu školskih dvorišta.
V. Kramarić  odgovara da je odgovoran ravnatelj škole koji ima zakonsko pravo i dužnost prijaviti ometanje posjeda, a na teren izlazi policija koja podnosi prekršajnu prijavu protiv vlasnika pasa.
N. Horvatić obavještava da su škole dobile naputak od Gradskog ureda za obrazovanje da poslije radnog vremena igrališta/školska dvorišta ostanu otvorena za građanstvo.
D. Šereg pohvaljuje postavljanje zelenih otoka na području Donje Dubrave. Međutim kaže  problem je brzo punjenje spremnika te nered koji ljudi ostavljaju uokolo istih. Pita koliko se često isti moraju prazniti.
M. Nakić  odgovara da će se upit uputiti prema Čistoći. 
D. Šereg pita da li je deratizacija u nadležnosti Vijeća.
Predsjednik odgovara da Grad Zagreb ima ugovor sa privatnim firmama koje vrši deratizaciju.
Budući da više nije bilo pitanja i prijedloga, predsjednik zaključuje sjednicu u 17,55 sati. 


KLASA: 026-02/18-01/403				
URBROJ: 251-06-11-4-18-8
Zagreb, 30. kolovoza 2018.


Zapisnik sastavila:
Marijana Lepur, bacc.admin.publ.



Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

